
NARVA LINNAVALITSUS
K O R R A L D U S


Narva



                    
 
                  
            16.05.2007 nr 607-k

Linnavalitsuse reservfondist vahendite eraldamine  

1. Asjaolud ja menetluse käik.

Narva Linnavalitsuse Kultuuriosakond esitas taotluse rahaliste vahendite eraldamiseks linnavalitsuse reservfondist. Taotlused rahaliste vahendite eraldamiseks on laekunud koolieelse lasteasutusele Maasikas soojusvaheti paigaldamiseks 19 923 krooni, Kreenholmi Gümnaasiumile teostatud avariiremondi eest 44 800 krooni, Narva linna kollektiivide peol „Slaavi Pärg” osalemisega seotud kulude katteks 77 800 krooni, OÜ Geneva ürituse START SUMMER läbiviimisega seotud Narva Kindluse rendikulude katteks ja õpilastele piletite soetamiseks 30 100 krooni .

Narva Linnavalitsuse Linnavara- ja Majandusamet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud KM Rugodiv purskkaevu ehituse lõpetamiseks 551 400 krooni ja KM Rugodiv kapitaaltööde lõpetamiseks 20 800 krooni.

Narva Linna Arenduse ja Ökonoomika Amet  esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud sihtasutuse registreerimistoimingutega seotud kulude katteks 10 000 krooni.

2. Õiguslikud alused.
Vastavalt Kohaliku omavalitsuse korralduse seaduse § 30 lõike 1 punktile 3, Valla- ja linnaeelarve seaduse § 17 ning Narva Linnavolikogu 29.06.2006.a määrusega nr 26 kinnitatud “Narva linna reservfondist raha eraldamise ja kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega.

3. Otsus.

Eraldada  linnavalitsuse reservfondist:
3.1 Narva Linnavalitsuse Kultuuriosakonnale - 172 623  krooni, sh 19 923 krooni koolieelse lasteasutusele Maasikas soojusvaheti paigaldamiseks, 44 800 krooni Kreenholmi Gümnaasiumile teostatud avariiremondi eest, 77 800 krooni Narva linna kollektiivide peol „Slaavi Pärg” osalemisega seotud kulude katteks, 30 100 krooni OÜ Geneva ürituse START SUMMER läbiviimisega seotud Narva Kindluse rendikulude katteks ja õpilastele piletite soetamiseks.

3.2 Narva Linnavalitsuse Linnavara- ja Majandusametile - 20 800 krooni KM Rugodiv kapitaaltööde lõpetamiseks.

3.3 Narva Linna Arenduse ja Ökonoomika Ametile - 10 000 krooni sihtasutuse registreerimistoimingutega seotud kulude katteks.

4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

